ועדת הכלכלה, כנסת 18, פרוטוקול מספר 536, 2011-06-13 13:00

כרמל שאמה-הכהן: אנחנו פותחים ישיבה רביעית היום של .

כרמל שאמה-הכהן: על סדר היום: הצעת חוק רשות השידור (תיקון מס' 19) (פטור מתשלום אגרה לחייל בודד), התשס"ח-2008, של חבר הכנסת אלכס מילר.

כרמל שאמה-הכהן: זו בעצם הצעת חוק בהכנה לקריאה שנייה ושלישית.

כרמל שאמה-הכהן: מליאת הכנסת החליטה להחיל דין רציפות ב-9.12.2009.

כרמל שאמה-הכהן: זוהי הצעת חוק מעולה.

כרמל שאמה-הכהן: אין ספק שחיילים בודדים, שבהם עוסקת הצעת החוק, המדינה צריכה לסייע בכל דרך ולכן, הסיוע בפטור מאגרת רשות השידור זה דבר מתבקש ומבורך.

כרמל שאמה-הכהן: אני לא רוצה לפתוח עכשיו חזית עם האוצר אבל בדיוק כמו שפוטרים מארנונה חיילים, ולא רק חיילים בודדים אלא חיילים בכלל, בשירות סדיר - -

אלכס מילר: הם לא משלמים אגרת טלוויזיה.

אלכס מילר: רק חיילים בודדים צריכים לשלם.

כרמל שאמה-הכהן: חייל רגיל לא משלם וחייל בודד נכון להרגע משלם.

כרמל שאמה-הכהן: זה בכלל עיוות.

אלכס מילר: העניין הוא שחיילים בודדים, בגלל שהם לא נמצאים אצל ההורים, זו אותה קבוצה - -

כרמל שאמה-הכהן: אבל יש הרבה חיילים בסדיר ששוכרים היום דירות.

כרמל שאמה-הכהן: יש המון.

כרמל שאמה-הכהן: יש לך יוזמות, ננסה לגלגל עוד הצעת חוק וההצלחות שלך מול האוצר...

כרמל שאמה-הכהן: לעצם הענין, הצעת החוק שלך, יש לה קונצנזוס ואני מקווה שנסיים אותה תוך זמן קצר.

אלכס מילר: אדוני היושב ראש, בנוסף לכך - -

כרמל שאמה-הכהן: תודה לי ששמתי את זה בסדר היום...

אלכס מילר: תן לי להגיד מילה.

אלכס מילר: ראשית, אין ספק שכמו שאתה יודע, הצעת החוק הזאת מתגלגלת מהכנסת ה-17.

אלכס מילר: היו כמה וכמה דיונים על הענין הזה, ואני חושב שהגענו לאיזה שהוא הסדר.

אלכס מילר: אין ספק שהדרך להעלות את זה היום, ואני מודה לך באמת מקרב הלב, שבמסגרת כל אותם הדיונים שיש לנו על הרפורמה ברשות השידור וכל הסוגיות שו מעלה, להעלות את הנושא הזה ובאמת לפתור מצוקה של הרבה מאוד חיילים - -

כרמל שאמה-הכהן: כמה חיילים בודדים יש היום?

אלכס מילר: אני חושב שהחוק מדבר בסך הכל על 3000 עד 5000 חיילים.

אלכס מילר: בגלל שהענין הזה מוגבל לתקופת השירות שלהם ובגלל שהם כל הזמן דינאמיים, זאת אומרת, יש כמה שמשכירים דירות ביחד.

אלכס מילר: זאת אומרת, אם 3 משכירים ביחד, כבר אתה יורד בכמות מסוימת.

אלכס מילר: יש חלק שגרים בכל מיני הסדרים שהמדינה נותנת.

אלכס מילר: אני מאמין שהעלות של החוק היא שולית מאשר המצוקה שיכולים החיילים האלה לעבור.

אלכס מילר: שמענו גם סיפורים, שבגלל שהם נמצאים ביחידות מובחרות וחלק גדול מהן נמצא שם, הם נמצאים בשטח ולפעמים חוזרים הביתה ויש להם עיקולים בגלל שלא שילמו אגרה.

אלכס מילר: אין להם אף אחד כאן, לחיילים הבודדים, אין להם הורים ואף אחד לא יכול לבוא ולתת להם גב ותמיכה.

אלכס מילר: הם חיים מחודש לחודש עם כל המשכורות שנותנים להם כחיילים בודדים.

אלכס מילר: אני חושב שזה צעד מבורך שניתן להם סיוע.

אלכס מילר: בנוסף לכך, אדוני היושב ראש, אני מבקש להוסיף סעיף נוסף לחוק הזה והוא להסדיר מצב שנוצר במשך 3,4 שנים בהסכמים קואליציוניים מול סיעות שונות, בעיקר מול סיעת ישראל ביתנו לממשלה המרכיבה את הקואליציה על כך שקיים פטור לפנסיונרים מגיל פרישה, והנושא הזה תוקצב כל שנה.

אלכס מילר: אנחנו כל שנה עוברים את אותה בעיה בוועדת הכספים כאשר ההעברה התקציבית מגיעה.

אלכס מילר: אני חושב שהגיע הזמן שנעשה את זה כחוק, אני מבקש להוסיף את הסעיף הזה שיהיה תקף עד שנת 2013 כולל, ולאחר מכן, לשר האוצר תהיה סמכות להביא תקנות, באישור , במידה ויהיה צורך להמשיך או שיהיה הסדר אחר כי אנחנו באמת עוברים שינויים רבים גם בענין של תשלום עבור האגרה וכולי.

אלכס מילר: זאת הצעתי, אדוני היושב ראש, לנושא זה.

כרמל שאמה-הכהן: תגובת האוצר?

כרמל שאמה-הכהן: אתם בעד או נגד?

יהודה סבן: אנחנו לא מתנגדים להצעת החוק הזאת.

יהודה סבן: אני רוצה לציין שזה יוצר עלות תקציבית, אמנם לא גבוהה כפי שציין חבר הכנסת מילר, בטח לגבי הסעיף הראשון, וכל שאנחנו צריכים לוודא זה שבהסדר המימון הכולל שדיברת עליו בישיבה הקודמת, שבאמת נוכל למצוא לכך מקור.

כרמל שאמה-הכהן: אני מתחייב לא לקדם את הצעת החוק הזאת למליאה אם לא גמרנו את כל ההסדר.

כרמל שאמה-הכהן: זה בסדר?

כרמל שאמה-הכהן: זו התחייבות ג'נטלמנית שלי לאוצר.

כרמל שאמה-הכהן: אז אתם גם לא מתנגדים לתוספת שלו?

יהודה סבן: לא, אנחנו תומכים בו.

כרמל שאמה-הכהן: יש עוד שאלה לגביה.

כרמל שאמה-הכהן: יש יתרת חוב של חיילים בודדים אצלכם?

דובר: עד עכשיו אנחנו לא גבינו מהם כי אנחנו לא יודעים את זהותם.

דובר: מה שכן, גם רשות השידור מקדמת בברכה את הצעת החוק הזאת אבל אני מתחבר למה שאמרת קודם, ואמרת קודם שהמדינה צריכה לסייע בכל דרך.

דובר: השאלה שלנו היא מה הסיוע שהמדינה מסייעת, ויש פה גם התחייבות של חבר הכנסת מילר מ-2007, שהוא לא מקדם את הצעת החוק הזאת - -

אלכס מילר: אבל זה לא בא על חשבונכם, זה בא על חשבון האוצר.

אבי כץ: אם יבוא על חשבון האוצר ומישהו יממן – אין לנו התנגדות.

אבי כץ: יש פה מכתב התחייבות של חבר הכנסת מילר, שבו הוא הודיע שלא יקדם את הצעת החוק הזאת כל עוד לא ימצא הסדר מימון.

אבי כץ: רשות השידור, כידוע לך, לא יכולה לשאת במימון - -

אלכס מילר: זה על חשבון האוצר - -

אבי כץ: אני רוצה שיהיה ברור שאם יהיה כתוב בחוק שהאוצר מממן, מדובר פה לפי מה שאמרת ב-5000 חיילים, זה סכום של מיליון וחצי שקל, ולענין הזה אתה ביקשת להוסיף את התוספת שלך לגבי הגמלאים, ששם מדובר בסכום שהאוצר מעביר אלינו של 62 מיליון שקל.

אבי כץ: ביחד זה מתקרב ל-65 מיליון שקל, וכל שנה אנחנו עוברים מדורי גיהינום כדי לקבל את הסכומים האלה מהאוצר.

אבי כץ: אין לנו התנגדות והאוצר גם לא מתנגד בתנאי שייכתב בחוק שהמימון יבוא ישירות על ידי האוצר.

אבי כץ: מבלי זה, לא נוכל להנפיק להם הודעות פטור כי - -

כרמל שאמה-הכהן: הנקודה ברורה.

יהודה סבן: הדיון על המימון אמור להתקיים בוועדה בעוד כרבע שעה.

יהודה סבן: כשהוא ימוצה, אנחנו נמצא את הפתרונות המימוניים לכך.

יהודה סבן: אם זה יגיע ממקורות של אגרה או מתקציב מדינה, זה פחות משנה.

יהודה סבן: אתם רוצים שתהיה ודאות לגבי הסכום.

אבי כץ: בדיוק.

דובר: הדיון בעוד שעה הוא על מקורות מימון של רפורמה שהיא 4 או 5 שנים, ופה מדובר על תיקון שהוא נשאר גם אחר כך.

יהודה סבן: אבל מתווה השינויים באגרה זה מתווה שייכנס לחוק ויהיה לאורך זמן.

יהודה סבן: לכן, ניתן יהיה להסתכל על מודל המימון של הרשות לאורך זמן ולשלב בתוכו גם את הענין הספציפי הזה.

דובר: לכן אין סיבה שתתנגד למה שסמנכ"ל הגביה הציע.

כרמל שאמה-הכהן: אם אתם באמת לא אובססיביים לענין הגביה מחיילים, וכפי שאני מבין לא מבצעים אותה באופן מלא בפועל, למה לא לפטור את כל חיילי צה"ל בסדיר?

אבי כץ: סליחה, חיילי צה"ל, מי שמממן אותם זה ההורים שלהם.

אבי כץ: הם גרים עם ההורים - -

כרמל שאמה-הכהן: לא, מדובר על חייל שגר בגפו ולא על חייל שגר עם ההורים.

אבי כץ: אתה אמרת חיילי צה"ל בכלל.

כרמל שאמה-הכהן: לא, לא.

כרמל שאמה-הכהן: אם הוא חלק מתא משפחתי, הוא לא מזוהה.

כרמל שאמה-הכהן: אני מדבר על חיילים שמחזיקים חוזי שכירות על שמם, בדירות נפרדות או בשותפות, ויש דברים כאלה.

אבי כץ: אין לנו מידע עליהם.

חיה אדלר: אני אשמח לתת נתונים: אני ראש ענף ת"ש באכ"א.

חיה אדלר: רק לגבי הנתונים, כי דיברו פה על התמחור של כל זה: יש בצה"ל 5500 חיילים בודדים ולא כולם שוכרים דירה בפועל, רק בסביבות ה-2000.

חיה אדלר: מה שאמר חבר הכנסת מילר נכון, חלקם גם שוכרים ביחד ככה שזה יחידת גבייה אחת.

חיה אדלר: כל השאר גרים בפתרונות אחרים כמו דירות של האגודה למען החייל, בתי חייל, קיבוצים וכולי, ושם אני מניחה שזה לא רלוונטי.

חיה אדלר: לגבי החיילים הנוספים ששוכרים דירה, יש כאלה ששוכרים מטעמי מרחק.

חיה אדלר: הם לא רבים אבל הם שוכרים כי הם גרים רחוק מהיחידה ואז הם יכולים לשכור דירה במקום לגור בבית החייל, ואז הם שוכרים דירה.

כרמל שאמה-הכהן: הם מקבלים סיוע מצה"ל בענין הזה?

חיה אדלר: מסכום מסוים שהוא כמו הלנה בבית החייל, אבל הם לא מנותקים מהמשפחה.

כרמל שאמה-הכהן: כמה כאלה יש?

חיה אדלר: אין לי פה מספר מדויק.

אבי כץ: לא מנותקים מהמשפחה זה אומר שאת הפטור הם יעבירו למשפחה.

חיה אדלר: לא.

כרמל שאמה-הכהן: לא, רק מי שמקבל סיוע מהם, מי שמקבל סיוע בשכר דירה, יש לך את המנגנון בוודאות שהוא באמת שוכר דירה כי הוא מקבל סיוע מהמדינה, הוא יהיה פטור גם.

כרמל שאמה-הכהן: כמה אנשים כאלה יש?

חיה אדלר: אני לא יודעת להגיד לך במדויק, זה כמה מאות, בערך 200 אם אני לא טועה, לא יותר מ-200 אנשים אבל אני צריכה לבדוק.

יהודה סבן: את יכול לשלוח מכתב?

חיה אדלר: אני מדגישה שזה לא החיילים ש - -

כרמל שאמה-הכהן: לא משנה, אצלנו כל החיילים סוציאליים.

אלכס מילר: השאלה אם הם רושמים את עצמם כבעלי אחוזי שכירות?

חיה אדלר: כן, בטח, אחרת הם לא מקבלים החזרי שכר דירה.

כרמל שאמה-הכהן: לא, זה אדם שבגלל מרחק מהבסיס שוכר דירה ומקבל סיוע מהמדינה, מצה"ל, על השכירות.

כרמל שאמה-הכהן: החוזה שלו נבדק והוא מקבל כסף.

חיה אדלר: הוא נאלץ לשכור דירה כי הוא משובץ במקום רחוק.

כרמל שאמה-הכהן: יש לך את כל הנתונים, אתה לא צריך לבדוק אף אחד.

כרמל שאמה-הכהן: היא אומרת שמדובר בכמה מאות בודדות.

חיה אדלר: מעט מאוד.

חיה אדלר: אם אני מכלילה אותם עם הבודדים, זה לא יעבור את ה-2500.

אבי כץ: אנחנו יכולים להבין מכך שבנפרד לדיון שיתקיים לאחר מכן, הסעיף הזה של המימון יופיע בנפרד?

כרמל שאמה-הכהן: אנחנו ניקח בחשבון את הדאגה שלך וניקח בחשבון את הדאגה שהוא הביע מקודם, ואת כל החבילה הזאת נוביל למליאה רק אחרי שגיבשנו את ההסכמות וכל אחד יודע לאן הוא הולך.

כרמל שאמה-הכהן: אין לנו שום ניסיון לעשות מחטף.

כרמל שאמה-הכהן: בסדר, אז אנחנו מבצעים שתי תוספות: האחת שביקש חבר הכנסת מילר, ואני מצטרף אליה בחום, זה ענין הגמלאים.

כרמל שאמה-הכהן: אני מבין שלאוצר אין שום מחלוקת לגבי זה.

דנה נויפלד: אפשר להרחיב כדי שנבין מה העיקרון?

ניר ימין: אבל היום, אם אני לא טועה, לפי חוק האזרחים הותיקים הם זכאים ל-50% הנחה בדמי אגרה.

אבי כץ: ו-50% ממומן.

ניר ימין: הכוונה היא שמי שהוא אזרח ותיק לפי חוק האזרחים הותיקים, יהיה פטור מתשלום אגרה עד 2013, כולל, כשמועד התחילה של ההסדר הזה הוא מתי?

אלכס מילר: 2011 זה כבר תוקצב.

יהודה סבן: אז התחילה של ההסדר הזה תהיה ב-1 בינואר 2012?

אלכס מילר: לא, אתה יכול להוסיף את התחילה עכשיו כי זה גם ככה תוקצב כבר.

אלכס מילר: שלא יקרה מצב שפתאום תהיה אי הבנה...

יהודה סבן: ב-2011 זה קיים ממילא.

ניר ימין: אבל אז רשות השידור, אם אני מבין נכון, צריכה לשלם להם החזרים, מי ששילם כבר.

אלכס מילר: הם לא משלמים כבר 4 שנים.

לאה ורון: אבל אמרתם שהם זכאים להנחה של 50%, אז הם שילמו 50%.

אלכס מילר: לא, הם כבר 4 שנים לפי ההסכמים הקואליציוניים - -

אבי כץ: 50% יש להם פטור, והמשלים זה האוצר.

אלכס מילר: 2011 תוקצב והם לא משלמים אגרה בצורה מלאה, ומ-2013 זה יהיה - -

אלי פולק: אם אפשר להעיר לגבי הנושא הזה של 50%: אני מדבר בדיוק על ה-50% האלה של ההנחה שניתנת היום, זוהי הנחה לא צודקת בשום דרך שהיא.

אלי פולק: ישנם גמלאים שלא יכולים לשלם את ה-50% - -

אלכס מילר: אבל לא משלמים כבר 4 שנים.

אלי פולק: סליחה, תרשה לי לגמור, אני יודע את המצב.

אלי פולק: אני יודע שהמצב הוא שהיום האוצר מעביר את זה לרשות השידור בצורה ישירה והם לא משלמים.

אלי פולק: אבל ישנם הרבה גמלאים שיכולים לשלם לא רק 50% אלא גם 100%.

אלי פולק: ישנם גמלאים שמרוויחים עדין, למרות שהם יצאו לגמלאות, משלמים מס הכנסה גבוה מאוד בגלל שהם מרוויחים הרבה.

אלי פולק: אין שום סיבה בעולם לפטור אותם מלשלם את אגרת רשות השידור ולכן, הדרך הנכונה לעשות את זה היא להצמיד את זה לשכר של הגמלאי בצורה זו או אחרת, אבל בוודאי לא לבוא ולומר שכל הגמלאים ישלמו 50%.

אלי פולק: זה לא צודק.

חיה אדלר: אני רוצה להוסיף: בקרב החיילים הבודדים יש מעט מאוד כאלה שיש להם דירות בבעלותם כמו יתומים שירשו דירה וכולי, וחשוב להכליל גם אותם.

ניר ימין: תכף אנחנו נדבר על הנוסח של החיילים הבודדים ונראה מה הוא אומר.

חיה אדלר: מדובר בכ-2000.

חיה אדלר: הם לא רבים.

ניר ימין: קודם נסיים את ההסבר לגבי הגמלאים, נראה מה ההחלטות של הוועדה.

ניר ימין: אם אני מבין נכון, ההחלטה של הוועדה הראשונה אומרת שלגבי אזרחים ותיקים ההגדרה תהיה לפי חוק האזרחים הותיקים.

ניר ימין: אני חושב שזה מי שהגיע לגיל פרישה וההסדר הזה יחול עד 2013.

ניר ימין: הם יהיו פטורים מאגרה.

ניר ימין: החל מה-1 בינואר 2014 ההסדר יפקע.

ניר ימין: שר האוצר יוכל להאריך את התוקף של ההסדר הזה באישור .

ניר ימין: אנחנו נבדוק אם צריך לכתוב "באישור הוועדה" כי סעיף 32א רבא - -

עידו אציל: שר האוצר והשר הממונה.

אלכס מילר: למה?

אלכס מילר: זה תקצוב של - -

לאה ורון: דובר באישור .

אלכס מילר: מה הבעיה?

אלכס מילר: למה אני צריך שר ממונה?

אלכס מילר: שיבוא ויחליט אם כן לתת או לא?

אבי כץ: סליחה, לא הבנו את הנוסח הסופי.

אבי כץ: הענין של המימון ייכנס בתוך הצעת החוק שימומנו גם החיילים הבודדים וגם האזרחים הותיקים עד 2013?

אלכס מילר: לא, חיילים בודדים זה לא קשור.

אלכס מילר: גמלאים.

אבי כץ: הגמלאים, זה ייכנס בנוסח החוק?

ניר ימין: כן, תכף נגיע לזה.

ניר ימין: רק לגבי האזרחים הותיקים.

ניר ימין: אז שוב, עד 2013 כולל, יהיה פטור לאזרחים הותיקים.

ניר ימין: ב-1 בינואר 2014 ההסדר יפקע.

ניר ימין: שר האוצר, באישור , אנחנו נראה אם צריך לכתוב את זה או לא כי סעיף 32א רבא כבר לכאורה מסדיר את כל הפטורים והאגרות שצריכים להגיע לאישור הוועדה, יוכל להאריך את ההסדר לתקופה נוספת שהוא יקבע או לתקופות נוספות.

ניר ימין: זה לגבי אזרחים ותיקים.

לאה ורון: מאיזה תאריך?

ניר ימין: מה-1 בינואר 2014, מהיום שהחוק פוקע.

לאה ורון: לא. מאיזה תאריך יינתן הפטור?

קריאה: 1 בינואר 2012.

יהודה סבן: אנחנו מודיעים לפרוטוקול שהמצב הנוכחי הוא זהה ל-2011 רק לא לפי חוק אלא לפי הסכם קואליציוני.

ניר ימין: לגבי התקצוב של ההסדר הזה, אם הבנתי נכון את הסיכום, התקצוב של הפטור לאזרחים הותיקים יינתן מתקציב המדינה לרשות השידור.

אלכס מילר: כן.

כרמל שאמה-הכהן: אם הם לא פטורים, המדינה משלמת עליהם.

כרמל שאמה-הכהן: זה הסידור, נכון?

דנה נויפלד: הפטור הוא למי שמשלם אבל יש מישהו אחר - -

כרמל שאמה-הכהן: אז הם לא פטורים רק המדינה משלמת עבורם.

כרמל שאמה-הכהן: אם הם פטורים, לא צריך לשלם עבורם.

דנה נויפלד: הם לא משלמים בעצמם.

אלכס מילר: מה שחשוב הוא שאנחנו לא נעשה פה מהלך כזה וב-2014, אם לא יהיו תקנות, זה יחזור למצב של 50%.

אלכס מילר: זאת אומרת, שלא ניפול על אפס.

ניר ימין: ההסדר הרגיל שיש היום יישאר.

לאה ורון: את זה מעגנים בחקיקה, שההסדר הרגיל יישאר?

ניר ימין: כן, כי זה יהיה הוראת שעה, ההסדר הזה יהיה הוראת שעה לשנתיים.

ניר ימין: כשההסדר הזה יפקע, יחזור ההסדר כפי שהוא היום לפי החוק, 50% לפי החוק לאזרחים ותיקים.

ניר ימין: לגבי התקצוב השאלה היא האם להגיד שהתקציב הזה יועבר לרשות השידור מתקציב המדינה או להגיד שזה ייקבע בחוק התקציב השנתי, בתכנית נפרדת, כדי לוודא שאתם בחוק התקציב תוכלו לבקר ולראות שהוקצו לזה תקציבים או תכניות שמובאות לאישור הכנסת.

אלכס מילר: אתה מדבר על סעיף 1?

יהודה סבן: גם עכשיו בהסכם הקואליציוני זה לאו דווקא דברים שמופיעים בחוק התקציב המקורי.

ניר ימין: כן, אבל אז אין לחברי הכנסת דרך לפקח על זה שבאמת הסעיפים האלה מתוקצבים.

יהודה סבן: החוק קובע שהם לא משלמים אז צריך לתקצב את זה.

ניר ימין: כן, אבל הם לא יכולים לראות אם באמת תקצבו את זה או לא תקצבו את זה.

דנה נויפלד: הוא רוצה לוודא שזה לא בא על חשבון רשות השידור, שזה נמצא בתוך תקציב המדינה.

ניר ימין: אין לכם בעיה שזה ייאמר שהתקציב הזה ייקבע בחוק התקציב השנתי בתכנית נפרדת.

אלכס מילר: אין בעיה.

יהודה סבן: הרבה פעמים אנחנו עושים את זה כשיש סעיפים שבהם נותרים עודפים ואז מעבירים מהם.

יהודה סבן: אני לא חושב שזה משנה מבחינת חברי הכנסת, מהיכן יגיע המקור התקציבי.

יהודה סבן: האם הוא יהיה מראש - -

ניר ימין: השאלה איך הם יכולים לוודא שהוא יגיע מאיפה שהוא, אם זה לא מופיע בכחול בחוק התקציב.

אלכס מילר: זה הסדרים פנימיים של הממשלה.

יהודה סבן: השאלה אם כותבים שתקציב המדינה יממן את זה.

ניר ימין: כותבים, בוודאי.

אלכס מילר: זה מספיק.

אלכס מילר: הם יגיעו להסדר.

אלכס מילר: זה מול רשות השידור.

דנה נויפלד: הרי המטרה היא לוודא שזה מגיע מהתקציב ושזה לא על חשבון הרשות.

ניר ימין: זו ההחלטה של הוועדה, זה לא ענין של נוסח.

ניר ימין: אני חושב שמבחינתכם, יהיה לכם יותר קשה לפקח אם לא יאמר שזה יהיה בתכנית נפרדת כי אם אומרים - -

דנה נויפלד: ניר, עם כל הכבוד, אם כתוב שזה מתקציב המדינה והוועדה תרצה לקיים על זה דיון ויבוא נציג אגף התקציבים...

דנה נויפלד: למה זה בעיה?

אלכס מילר: מה שחשוב לנו זה שהפנסיונר קיבל את הבקשה לתשלום או לא קיבל.

אלכס מילר: ברגע שהוא לא מקבל, זו מטרת החוק.

אלכס מילר: האוצר, את המקור התקציבי שלו, איך שהוא משלם על - -

אבי כץ: הוא מקבל הודעת פטור מאתנו.

אבי כץ: זה מסודר.

אלכס מילר: המדינה מתקצבת, זה כתוב בחוק וזה מה שצריך להיות.

אבי כץ: עוד סוגיה: אם מסדירים את זה בצורה מסודרת, יש עוד סוגיה אחת שמפריעה לנו בענין של סדר גודל המימון.

אבי כץ: יש לנו כל שנה, ושם יש לנו ויכוח עם האוצר  - -

כרמל שאמה-הכהן: אבל זה לא בחוק הזה.

אבי כץ: אנחנו רק רוצים שייכתב: לפי בתי האב של הגמלאים כפול מחצית האגרה השנתית.

אבי כץ: אנחנו מקבלים רק מימון חלקי ואנחנו רוצים להסדיר את זה שהמימון יהיה מלא.

דנה נויפלד: הוא רוצה להבטיח שהמימון יהיה מלא.

אלכס מילר: כן, אבל ההסדרים שלכם מול המדינה למה שהמדינה משלמת לכם ובאיזו דרך זה נעשה, את זה לא עושים בחוק.

אלכס מילר: אנחנו פוטרים באופן כללי את הגמלאים.

אלכס מילר: אתם עושים את ההסדר מול האוצר איך שאתם עובדים.

אבי כץ: לא, אלכס.

אבי כץ: אם אתה מסדיר את זה בחוק, שיהיה כתוב מחצית האגרה שזה 50% כפול מספר בתי האב של הגמלאים.

ניר ימין: להבנתי, אלה ההחלטות לגבי הגמלאים, האזרחים הותיקים.

ניר ימין: לגבי החיילים הבודדים, נשאר, להבנתי, הנוסח שקיים היום בחוק אלא אם כן אתם רוצים להרחיב את זה לחיילים שאינם בודדים.

ניר ימין: אני אקרא את הצעת החוק כפי שאושרה בקריאה הראשונה:     "סעיף 28ב רבא.

ניר ימין: פטור מתשלום אגרה לחייל בודד.

ניר ימין: יוצא צבא המשרת בשירות סדיר והוכר לפי פקודות הצבא כחייל בודד הזכאי להשתתפות בשכר דירה," וכאן רציתי לשאול את הצבא אם זה בהשתתפות לשכר או זכאי להטבות כספיות כי הבנו שפקודות מטכ"ל שונו בהקשר הזה?

חיה אדלר: מבחינתי בודד ששוכר דירה מציג לי חוזה שכר דירה.

חיה אדלר: הוא לא יכול להיות כזה שמקבל רק הטבות כספיות.

ניר ימין: אז הנוסח הקיים "זכאי להשתתפות בשכר דירה" בסדר מבחינתכם?

כרמל שאמה-הכהן: רגע, אז אפשר למחוק את "חייל בודד" כי סיכמנו שכל חייל שזכאי לקבל שכר דירה - -

אבי כץ: לא, חייל בודד.

אלכס מילר: אגיד לך, הבעיה יכולה להיות כשחייל גר אצל המשפחה שלו, מחתים את חוזה השכירות ואז בעצם המשפחה פטורה מאגרת טלוויזיה בגלל שהוא גר בבית.

אבי כץ: זה מה שאמרתי קודם.

כרמל שאמה-הכהן: כן, אבל זה חוזה שהצבא מכיר בו, הצבא בודק.

חיה אדלר: אם הוא חייל בודד, ויש לנו כאלה, שגרים עכשיו אצל איזה דודה רחוקה ומשלמים שכר דירה כי גם היא לא יכולה לממן את זה, עושים אתם חוזה שכר דירה והם מציגים לי חוזה שכר דירה ואני משתתפת בהחזר, אני חושבת שזה אותו דבר.

אלכס מילר: אין בעיה, כי אתם תומכים בחיילים בודדים בלי שום קשר בגלל שההורים שלהם לא נמצאים.

אלכס מילר: כשאנחנו מדברים על חיילים, זה כבר סיפור אחר.

אלכס מילר: המשפחה שלהם כאן, ההורים שלהם כאן, ואז פוטרים את ההורים שלהם.

חיה אדלר: בודד שגר אצל קרוב משפחה רחוק.

אלכס מילר: ברגע שאתה אומר בחוק שחיילים לא משלמים אגרת טלוויזיה, כל משפחה תחתים אותו - -

קריאות: - - -

חיה אדלר: חיילים בודדים - -

כרמל שאמה-הכהן: חייל שעבר את מנגנון הבקרה של הצבא.

כרמל שאמה-הכהן: אתם לא סומכים על זה?

כרמל שאמה-הכהן: הם נותנים סתם כסף לאנשים?

אלכס מילר: כמה זה, 200 אנשים?

אלכס מילר: הם יודעים את זה.

אלכס מילר: אחר כך המערכת מסתבכת.

כרמל שאמה-הכהן: למה מסתבכת?

אלכס מילר: הם צריכים להעביר את הנתונים לרשות השידור.

אלכס מילר: רשות השידור הם אלה שנותנים את הפטור והם צריכים לתת את הנתונים של החיילים.

אלכס מילר: זה החייל שלי - -

כרמל שאמה-הכהן: מה הבעיה לא הבנתי.

כרמל שאמה-הכהן: אם החייל יעביר את הנתונים או הם יעבירו את הנתונים והם יציג את האישור שלו.

כרמל שאמה-הכהן: הם יעשו את זה בינם לבין עצמם.

יהודה סבן: המשמעויות של הצעת החוק של חבר הכנסת מילר נבחנו על ידינו ואנחנו יודעים לומר מה המשמעות הכספית שלהן.

יהודה סבן: הדברים הנוספים שעולים כאן על ידי הצבא לא נבחנו על ידינו, אנחנו לא יודעים מה המשמעויות.

יהודה סבן: אתם אומרים שזה 200.

יהודה סבן: אנחנו יכולים לבחון.

כרמל שאמה-הכהן: אנחנו מאשרים ואתה לוקח זמן לבחון, ממילא זה לא ירוץ למליאה בשבוע הבא.

כרמל שאמה-הכהן: אני אגיש את הרביזיה, אם טעינו.

גיא ירמיהו: אני מציע שזה יהיה רק חיילים בודדים.

יהודה סבן: אני לא יודע מה המשמעות של זה.

יהודה סבן: אם מערכת הביטחון מעלה פה הצעה, שתיקח את האחריות.

חיה אדלר: אני חושבת שהנושא הזה הוא בסדר כי חייל שמקבל מאתנו שכר דירה הוא בעצם זה ששוכר דירה.

חיה אדלר: חייל בודד אחר שלא שוכר דירה, לא יידרש על ידכם בכלל לשלם, לא יהיה על שמו שובר לתשלום האגרה.

כרמל שאמה-הכהן: איך אתה בודק דבר כזה?

כרמל שאמה-הכהן: כמה זמן זה לבדוק את זה?

כרמל שאמה-הכהן: איך הוא יכול להיות רגוע שלא מדובר באלפי חיילים אלא בכמה מאות?

חיה אדלר: אני חושבת שהנוסח בהיבט הזה הוא בסדר.

חיה אדלר: חייל בודד שהוא בודד ושוכר דירה - -

אלכס מילר: חייל בודד סגרנו.

אלכס מילר: הוא מדבר על חיילים רגילים.

דנה נויפלד: הוא רוצה להרחיב את זה לחייל שמקבל השתתפות בשכר דירה.

חיה אדלר: מי שמקבל השתתפות בשכר דירה מאתנו הוא חייל בודד או חייל מטעמי מרחק.

חיה אדלר: לכן אמרתי שההגדרה של השתתפות בשכר דירה היא ההגדרה הנכונה.

כרמל שאמה-הכהן: זה מה שהצעתי.

יהודה סבן: אנחנו לא יודעים מה המשמעות של זה.

כרמל שאמה-הכהן: אז תבדוק את זה.

דנה נויפלד: מה עם חיילים נשואים?

דנה נויפלד: הם מקבלים השתתפות בשכר דירה.

חיה אדלר: - - -

כרמל שאמה-הכהן: כמה זמן לוקח לכם להגיע להסכמה אם יש או אין בעיה.

חיה אדלר: אני צריכה להביא נתונים כי מישהו פה זרק נכון שיש גם חיילים נשואים שמקבלים החזר שכר דירה.

חיה אדלר: עכשיו השאלה היא אם אתה רוצה להחיל את זה גם עליהם.

אבי כץ: לא.

כרמל שאמה-הכהן: לא.

חיה אדלר: אז אנחנו הצגנו נתונים רק על הבודדים כי זה מה שהוצע מלכתחילה.

כרמל שאמה-הכהן: אפשר לכתוב שהחיילים הבודדים ואלה שאינם בודדים ובגלל סיבות מרחק נאלצים לשכור דירה והצבא מסייע להם כספית.

ניר ימין: אבל אז אנחנו צריכים נוסח מהצבא.

ניר ימין: אני לא יודע מה זה בגלל סיבות מרחק.

חיה אדלר: אני מציעה שנבחן את הנתונים בנפרד.

כרמל שאמה-הכהן: אם אתם לא רוצים לעזור לחיילים שלכם, אני לא יכול לרצות לעזור יותר מכם.

חיה אדלר: אני בעד אבל אין לי נתונים כרגע.

כרמל שאמה-הכהן: אני שואל אותך: תוך שבוע את יכולה להביא נתונים מסודרים בכתב?

חיה אדלר: בטח, אפילו היום.

יהודה סבן: מה שאני מציע זה שההצבעה תהיה על הנוסח הנוכחי, אם אפשר.

יהודה סבן: יעבירו את הנתונים נבחן אותם יחד ותקבלו החלטה.

כרמל שאמה-הכהן: אגיד לך: מאחר וסביר שהגברת יודעת על מה היא מדברת ושהיא בטח לא משקרת, אז נחסוך עוד ישיבה.

כרמל שאמה-הכהן: אנחנו מאשרים.

כרמל שאמה-הכהן: מאחר והניסוח לוקח שבוע שבועיים והתאמות והכל ועד שזה יגיע למליאה, ואתה יודע שלא נגיד לך משהו שלא נעשה אותו והרי כל זה מותנה בהסדר הכולל של הרפורמה, הלוואי שזה ייגמר בכנס הזה, החוק הזה לא מתקדם בלי החוק הגדול של האגרה.

כרמל שאמה-הכהן: זה מה שסיכמנו, אם לא שמת לב.

אלכס מילר: אני יכול להגיד דבר כזה: על שני הסעיפים האלה יש מימון מוסכם.

כרמל שאמה-הכהן: בגלל זה נתנו להם זמן לבדוק את זה.

כרמל שאמה-הכהן: היה ולא, נמחק את הסעיף הזה.

כרמל שאמה-הכהן: עושה רביזיה ומוחק בשנייה.

אבי כץ: אם יהיה מימון, לפי מה שאתם מציעים - -

אלכס מילר: אני הייתי מציע לעשות את זה בדרך אחרת.

אלכס מילר: אני הייתי מציע להצביע על הנוסח המקורי, להכניס את הסעיף שאתה מציע בהסתייגות למליאה.

אלכס מילר: במידה ויהיה נוסח להסכמה לכל הענין הזה, כולל התקציב, זה יעבור למליאה בהסתייגות.

אלכס מילר: גם זאת אופציה.

אלכס מילר: במידה ולא, אתה יכול למשוך את ההסתייגות.

מיטל בשארי: ההצעה של היו"ר מבורכת.

מיטל בשארי: אני חושבת שמכיוון שמדובר רק במאות חיילים ולא באלפי חיילים ומדובר פה בחיילים שבעל כורחם, רק מפאת המרחק, אני חושבת שיש חשיבות לתת לחיילים האלה.

כרמל שאמה-הכהן: בסדר.

כרמל שאמה-הכהן: בואו נתקדם.

כרמל שאמה-הכהן: נוסיף את הסעיף לגבי חיילים שמקבלים זכאות.

כרמל שאמה-הכהן: איך את יכולה להגדיר לנו את זה?

דנה נויפלד: יש להם שם?

חיה אדלר: הם מקבלים שכר דירה מטעמי מרחק.

ניר ימין: אני מבקש לקבל את הנוסח המדויק.

חיה אדלר: ברשותכם, אני אעביר כל מי שמקבל שכר דירה בצבא, זה 3 קבוצות: הבודדים, אלה מטעמי מרחק והנשואים.

חיה אדלר: הנשואים הם רבים.

כרמל שאמה-הכהן: לא, אנחנו לא מכניסים את הנשואים.

אלכס מילר: אין בעיה.

כרמל שאמה-הכהן: אנחנו מצביעים.

ניר ימין: רגע, לא סיימתי לקרוא: "יוצא צבא המשרת בשירות סדיר והוכר לפי פקודות הצבא כחייל בודד" ומוצע להוסיף גם כחייל "הזכאי להשתתפות בשכר דירה מטעמי מרחק" ואתם תעבירו לנו נוסח, "זכאי לפטור מתשלום האגרה לפי סעיף 28א; בסעיף זה, "יוצא צבא", "פקודות הצבא" ו"שירות סדיר" – כהגדרתם בחוק שירות ביטחון [נוסח משולב], התשמ"ו-1986.

ניר ימין: "     הסעיף הזה הוא סעיף קבוע, בניגוד לסעיף של הגמלאים, והוא לא מתוקצב מתקציב המדינה כמו הסעיף של הגמלאים.

אבי כץ: מאיזה תקציב?

ניר ימין: מרשות השידור.

אבי כץ: לא, בשום פנים ואופן לא.

אבי כץ: הרי על זה דיברנו.

ניר ימין: מה שאני הבנתי, ההסכמות בין המציע לאוצר היה שרק הגמלאים יהיו - -

אבי כץ: גמלאים וגם חייל בודד.

אלכס מילר: כמובן שזה מהתקציב.

אלכס מילר: אז על מה כל הסיפור?

יהודה סבן: אגיד שוב: הסדר המימון כולו יידון פה, בו, אמור היה להתחיל לפני 10 דקות והוא גם יסתיים כאן.

יהודה סבן: במסגרת הזאת אנחנו נמצא מקור מימון להצעת החוק הזאת.

יהודה סבן: זה לא משנה מבחינתכם.

אבי כץ: אבל דיברנו שזה ייכתב בהצעת החוק.

יהודה סבן: זה לא משנה מבחינתכם האם מקור המימון הוא תקציב מדינה או שזה יהיה איך שהוא מהמקורות הפנימיים של הרשות, כל עוד יש לזה מקור לאורך זמן בתוך הפעילות של הרשות.

אבי כץ: אנחנו מבקשים לכלול את זה בחוק.

אבי כץ: אחר כך זה נשאר תלוי באוויר.

יהודה סבן: כיוון שזו התחייבות לאורך זמן, אנחנו לא רוצים שלאורך זמן יתקבע כאן תקציב המדינה לאורך שנים.

אבי כץ: אז תגביל את זה ל-3,4 שנים.

אבי כץ: כמו שאתה מביא את הגמלאים לו, נביא גם את זה.

כרמל שאמה-הכהן: חיילים בודדים, אתה צריך להריץ אותם לפה שיקבלו פטור.

כרמל שאמה-הכהן: זה לא כסף גדול.

כרמל שאמה-הכהן: גם כשאתה מכפיל את זה.

כרמל שאמה-הכהן: תעשה 10 שנים.

כרמל שאמה-הכהן: מדובר פה במאות אלפי שקלים.

יהודה סבן: בסדר, אבל אנחנו לא רוצים לקבל מתקציב המדינה מפה ועד עולם - -

כרמל שאמה-הכהן: בסדר, אז ל-10 שנים.

כרמל שאמה-הכהן: מדובר פה במאות אלפי שקלים כפול 10 שנים.

כרמל שאמה-הכהן: כמה זה יוצא?

כרמל שאמה-הכהן: בוועדה אחרת פה לא רחוקה, היו"ר ממצמץ ועובר פי 100.

יהודה סבן: עד 2014, כפי שנקבע לגבי אגרת - -

חיה אדלר: אוכלוסיית חיילים בודדים זו אוכלוסייה שלא משתנה.

אבי כץ: תעשה בהגדרה לחוק הגמלאים מבחינת המימון.

אופיר אקוניס: זה פעמיים אגרה.

יהודה סבן: אני חושב שמבחינת חברי הכנסת אין הבדל אם זה מכספי מדינה או ממקורות הרשות.

כרמל שאמה-הכהן: ברור.

אופיר אקוניס: לחייל זה חיסכון של 700,800 שקל.

כרמל שאמה-הכהן: אלכס, מה אתה רוצה לעשות?

כרמל שאמה-הכהן: מספק אותך 2014?

כרמל שאמה-הכהן: לדעתי זו טעות.

אלכס מילר: בסדר...

אלכס מילר: היו"ר כרמל שאמה:     	בא נעשה לחיילים בודדים עד 2016.

אלכס מילר: בסדר?

אלכס מילר: בסדר.

כרמל שאמה-הכהן: בסדר.

כרמל שאמה-הכהן: אז הגמלאים עד 2013 כולל, וכל החיילים הבודדים או מטעמי מרחק עד 2016 כולל.

ניר ימין: אותו דבר לגבי החיילים הבודדים, מתקציב המדינה.

ניר ימין: גם התחילה של זה יהיה ב-2012ף כמו לגבי הגמלאים?

אלכס מילר: הן, בטח.

אלכס מילר: התחילה של החיילים הבודדים תהיה מיידית.

אופיר אקוניס: אז זה רק מהאגרה של 2012.

אבי כץ: 2011 הוא רוצה.

כרמל שאמה-הכהן: מי שלא שילם.

דנה נויפלד: המשמעות של זה היא החזרים?

כרמל שאמה-הכהן: עד 2012, בואו נגמור את זה, חבל על הויכוח.

כרמל שאמה-הכהן: תחילה מ-2012.

ניר ימין: ב-1 בינואר 2017 יחול אותו הסדר שחל לגבי הגמלאים ב-2014?

ניר ימין: כלומר, אפשר יהיה להאריך את התוקף רק שר האוצר בלי השר הממונה על רשות השידור?

ניר ימין: אותו דבר?

כרמל שאמה-הכהן: כן.

כרמל שאמה-הכהן: מציבעים.

כרמל שאמה-הכהן: מי בעד הסעיף עם התוספות שאושרו?

כרמל שאמה-הכהן: אושר פה אחד.

כרמל שאמה-הכהן: אני חושב שהצעת החוק תועבר להכנה לקריאה שנייה ושלישית.

לאה ורון: חבר הכנסת נסים זאב מצביע במקום חבר הכנסת אזולאי.

כרמל שאמה-הכהן: אני מברך אותך, אלכס מילר, על היוזמה.

כרמל שאמה-הכהן: בזכות היוזמה שלך גם החיילים מטעמי מרחק נהנו וגם הגמלאים.

לאה ורון: חבר הכנסת מילר במקום חבר הכנסת אילטוב.

לאה ורון: היו"ר כרמל שאמה:     		 עשתה עוד משהו טוב היום.

לאה ורון: אני מודה לכולם.

לאה ורון: הישיבה נעולה.